《陪李仲辅昆仲宿惠山寺》
宋代·张元干

苍山崷崒中，殿古起野色。
仰空象纬高，抚事戎马隔。
三子俱人豪，语默有典则。
安知今夕游，值此老宾客。
危言惊鬼神，怀旧痛京国。
寄书白帝城，问道屈原宅。
三春闻竹枝，万里共悽恻。
风来松柏悲，月落世界黑。
相看炯不寐，袖手了无策。
去去更酌泉，吾生易南北。

作者简介：张元干（1091年—约1161年），字仲宗，号芦川居士、真隐山人，晚年自称芦川老隐。芦川永福人（今福建永泰嵩口镇月洲村人）。历任太学上舍生、陈留县丞。金兵围汴，秦桧当国时，入李纲麾下，坚决抗金，力谏死守。曾赋《贺新郎》词赠李纲，后秦桧闻此事，以他事追赴大理寺除名削籍。元干尔后漫游江浙等地，客死他乡，卒年约七十，归葬闽之螺山。张元干与张孝祥一起号称南宋初期“词坛双璧”。